钦定古今图书集成/历象汇编/岁功典/第058卷 > 秋怀赋〈有序〉 屠应峻
## 钦定古今图书集成/历象汇编/岁功典/第058卷 > 秋怀赋〈有序〉 屠应峻

陆大夫为仪制郎中，积功饬行，为天子所知，而宰臣议阶出奉闽臬。仆鄙人也，抚时即事，喟焉赋之。于时秋也，因以《秋怀》命篇。其词曰：

“何秋气之疹蛊兮，儆素律之凄凄。申鸣鹤使戒露兮，
萎修兰于枯丘。丛林旖旎奄以夕劲兮，游氛殒叶风
扬埃，栗栗邑邑。物错迕而就罢兮，寥落晃朗天高而
日微。蝉中《寂又》续厉兮，熠燿的的而宵燔。元鸟溯阴
以辞宇兮，雁即阳而南征。繄雝雝其群谐兮，予罔沕
兮而怀友生。固秋士之易哀兮，感物化之难凭。送将”
归，返故都兮，心淹留而自闵。子捐故而偶新兮，予怦
怦其若履渊。不吾知其亦奚怨兮，窃悲夫今之人。蹇
余生之谅直兮，弱好修以崇方。岂惟纫蕙而佩芷兮，
固茹琼而沐芳。光陆离以周袭兮，中矫厉而慨慷。指
前修使先导兮，骖骐骥而服飞黄。悼世俗之倾隘兮，
信多岐而亡羊。党机巧以捷步兮，竞诡异而改则。予
将持顽刃而释坚兮，固而难入。眩羊肠与九坂
兮，方世路其犹夷。棘划划于厥心兮，诱阱槛而寤歌。
势轧轧而并辔兮，剚白刃而仇之。瞻崛岪以蔽目兮，
遌峨峨其愉之。混淆浊而伐异兮，宝伪而汰真。匋燃
灰谓光于天兮，指日月其不岱华坎其污泥兮，尾
闾突而溢山。妇须而男帼兮，鹏一羽而巨焦明宜虎
翼而虺足兮，鸡牝晨而喑雄。予虽要明月与悬黎兮，
咄黯黯而宵黜。郁颔额余增欷兮，子揆予之恻恻。固
邻德而不孤兮，信内美其必合。车间关有两轮兮，耕
藉藉且焉偶获。子信姱以倜傥兮，又重之以修能。协
神人使揆序兮，帝爰褒之曰功。彼登佞而抑良兮，陈
皋事其以。华采衣之煜煜兮，武蹲蹲于弁冠。夫孰
命其匪恩兮，余窃疾夫众女之善妒而诼淫。嗟骄人
信好好兮，奄乘高而斁度。躬绝命犹弗逭兮，泽赍谗
而翼怒。予谓“栋且隆隆兮，羌抚秽而得路。伊霖之效
尤兮，奚婪婪其求索。”余将望闾阖抚神龙兮，虎豹耽
耽其《砀突》。镵枪阿那以抱日兮，雷砰砰而存外。夫哲
后岂弗寤兮，“孰九死其以语。”彼粲春之謇謇兮，迅隐
轸而北南。怀邅迥犹未悔兮，余觏夫𥙿之与安。岂缕
数其不可殚兮，离《多难》而浩叹。子欣欣其远游兮，矫
九仞而降观。朝策马于燕都兮，夕次于鲁之郊。揖叔
旦而质迓衡兮，邈吐𫗦之上休。驰汶阳且弥节兮，祇
神宫而淹留。庶穆穆其犹俨兮，或见圣而永由。存灵
光而嘅渠渠兮，喟佾舞胡以逾长！太息而升降兮，迫
南征之悠悠。历丰沛而壮汉兮，陟《歌风》之故台。唯从
谏若转圜兮，遵后皇其弼谐。闵作忠而贾怨兮，南浮
江而吊《䲭夷》。彼瓦瓿鸣以为恶兮，矧黄钟之若雷。跻

四望以忘忧兮，遽怀余之逴逴。伊仙鲤之忽恍兮，具
灵糈为予占之？帝赫赫卑而谅衷兮，命掌梦使报嘉。”
曰：“懋戬谷以自持兮，孰险巇而弗崩？苟执德之无爽
兮，般修名之冯冯。余服训而绝俗兮，阽危而不能舍
也。子玉蕴以自珍兮，庶求美而该辅也。”《乱》曰：“浮云决
郁，秋日曀兮，凤翔”于渊。鲍鱼御兮。“余溘与百草同死
兮。胡驽骀以方骥兮。余宁镆。”之刓以弃兮，胡同鈆
刀在室兮？心结愲而莫从子兮。《荃易》晰奚终惧兮？

《秋风辞　　　　　　　　　　》·汉武帝

秋风起兮白云飞，草木黄落兮雁南归。兰有秀兮菊
有芳，怀佳人兮不能忘。汎楼船兮济汾河，横中流兮
扬素波。箫鼓鸣兮发櫂歌，欢乐极兮哀情多，少壮几
时兮奈老何？